На основу члана 36.Закона о локалној самоуправи („Сл.гласник РС“, бр.129/07, 83/14-др.закон, 101/16-др.закон, 47/18 и 111/21-др.закон), члана 40.Статута општине Нова Варош („Службени лист општине Нова Варош“, бр.4/2019, 4/2020 и 17/2024) и члана 62.Пословника о раду Скупштине општине Нова Варош („Сл.лист општине Нова Варош“, бр.16/2019, 19/2020, 5/2021, 27/2021 и 17/2024), Скупштина општине Нова Варош на седници одржаној 12.06.2025.године, доноси

**О Д Л У К У**

**О ОБРАЗОВАЊУ КОМИСИЈЕ ЗА СТАРЕЊЕ И МЕЂУГЕНЕРАЦИЈСКУ САРАДЊУ**

1.**Образује се** Комисија за старење и међугенерацијску сарадњу као стално радно тело Скупштине општине Нова Варош (у даљем тексту: Комисија).

2.**Задаци Комисије** су да:

-даје мишљења на предлоге прописа и одлука, које доноси Скупштина општине Нова Варош поводом оснаживања положаја припадника свих генерација,

-прати напредак у извршавању мера и споровођењу активности предвиђених Стратегијом активног и здравог старења у Републици Србији за период од 2024-2030 године „Службени гласник РС“, бр. 84/23) и Акционим планом за примену Стратегије 2024-2026 („Службени гласник РС“, бр.117/23) на нивоу општине Нова Варош,

-промовише међугенерацијску сарадњу и вођење здравог и активног старења,

-иницира унапређење сарадње органа општине Нова Варош, стручних и струковних организација и удружења на пољу побољшања квалитета живота свих старосних категорија,

-промовише међугенерацијски дијалог са циљем смањења стереотипа и предрасуда између генерација,

-прати спровођење активности из планских докумената о подршци процесу старења и међугенерацијске сарадње, које су донели органи општине Нова Варош.

3.Комисија се образује на период од 4 године.

4.У Комисију се именују:

1) за председника

-Бранко Поповић, заменик председника Скупштине општине Нова Варош

2) за чланове:

-Радојко Стојјковић, одборник Скупштине општине Нова Варош

-Ивана Пурић, одборник Скупштине општине Нова Варош

-Данијела Попадић, секретар Скупштине општине Нова Варош

-Љубенко Вјетровић, члан Општинског већа општине Нова Варош

-Јелена Лековић, директор Центра за социјални рад општине Нова Варош

-Југослав Милетић, представник Савеза пензионера Србије

-Зорана Лечић, представник Канцеларије за младе општине Н. Варош

Председник и чланови Комисије не добијају новчану надокнаду за учешће у раду Комисије.

5.Комисија ради у седницама које се, по правилу, организују једном у два месеца, а по потреби и чешће.

Седнице Комисије се одржавају у просторијама Општинске управе.

6.Комисија на првој седници доноси Пословник о раду.

7.Стручну и административно-техничку потпору Комисији пружа стручна служба Скупштине општине Нова Варош.

8.Ова Одлука ступа на снагу осмог дана од дана објављивања у „Службеном листу општине Нова Варош“.

**СКУПШТИНА ОПШТИНЕ НОВА ВАРОШ**

**Број:002442258 2025 06356 001 000 060 107 од 12.06.2025.године**

**ПРЕДСЕДНИК**

**Скупштине општине**

**Радосав Васиљевић**