На основу члана 32.став 1.тачка 9. Закона о локалној самоуправи („Сл.гласник РС“, бр.129/07 и 83/14 др.закон, 101/16-др.закон, 47/2018 и 111/2021—др.закон), члана 24.став 3. Закона о јавним предузећима („Сл.гласник РС“, бр.15/16 и 88/2019) и члана 40.став 1.тачка 13. Статута општине Нова Варош („Службени лист општине Нова Варош“, бр.4/2019, 4/2020 и 17/2024), Скупштина општине Нова Варош, на седници одржаној 12.06.2025.године, доноси

**Р Е Ш Е Њ Е**

**О именовању директора Јавног предузећа „3.Септембар“ Нова Варош**

1.**ИМЕНУЈЕ СЕ** Љубиша Недовић, дипломирани машински инжењер из Нове Вароши за директора Јавног предузећа „3.Септембар“ Нова Варош од 12.06.2025.године, на мандатни период од 4.године.

2.Именовани директор је дужан да ступи на функцију у року од 8 дана од дана објављивања решења о именовању у „Службеном гласнику Републике Србије“.

3.Решење са образложењем објавити у „Службеном гласнику Републике Србије“, „Службеном листу општине Нова Варош“ и на званичној интернет страници општине Нова Варош.

***О б р а з л о ж е њ е***

Правни основ за доношење овог Решења садржан је у одредбама члана 32.став 1.тачка 9. Закона о локалној самоуправи („Сл.гласник РС“, бр.129/07 и 83/14 др.закон, 101/16-др.закон, 47/2018 и 111/2021—др.закон), члана 24.став 3. Закона о јавним предузећима („Сл.гласник РС“, бр.15/16 и 88/2019) и члана 40.став 1.тачка 13. Статута општине Нова Варош („Службени лист општине Нова Варош“, бр.4/2019, 4/2020 и 17/2024), којима је прописано да директора јавног предузећа чији је оснивач јединица локалне самоуправе, односно општина Нова Варош, именује Скупштина општине Нова Варош, на период од 4 године на основу спроведеног јавног конкурса.

Скупштина општине Нова Варош на седници одржаној 21.03.2025. године, донела је Одлуку о спровођењу јавног конкурса за избор директора Јавног предузећа „3.Септембар“ Нова Варош бр.001096036 2025 06356 001 000 060 107 од 21.03.2025.године. Оглас о јавном конкурсу за именовање директора Јавног предузећа „3.Септембар“ је објављен у „Службеном гласнику РС“, бр.29/2025 од 4.априла 2025.године, дневним новинама које се дистрибуирају на целој територији Републике Србије „Српски телеграф“ 2.април 2025.године и на званичној презентацији општине Нова Варош wwwnovavaros.rs

Јавним конкурсом утврђени су услови за избор директора и докази који се достављају уз пријаву, као и да ће се стручна оспособљеност, знање и вештина кандидата оцењивати у изборном поступку увидом у доказе који су приложени уз пријаву и усменим разговором са кандидатима који испуњавају услове утврђене конкурсом, односно на други одговарајући начин сходно потребама рада јавног предузећа, у складу са законом којим се утврђује правни положај јавних предузећа, Уредбом о мерилима за именовање директора јавног предузећа („Сл.гласник РС“, бр.65/16) и Одлуком о спровођењу јавног конкурса за избор директора Јавног предузећа „3.Септембар“ Нова Варош („Сл.лист општине Нова Варош“, бр.5-3/2025).

У року утврђеним јавним конкурсом, за именовање директора Јавног предузећа „3.Септембар“ Нова Варош достављена је једна пријава од стране кандидата Недовић Љубише из Нове Вароши. Након отварања пријаве на јавни конкурс 12.05.2025.године, Комисија за избор и именовање директора Јавног предузећа чији је оснивач општина Нова Варош (у даљем тексту:Комисија) утврдила је да је пријава Недовић Љубише из Нове Вароши благовремена, потпуна и разумљива и да испуњава услове конкурса.

На основу увида у доказе о испуњености прописаних услова за именовање директора приложених уз пријаву кандидата и Уредбе Владе о мерилима за именовање директора Јавних предузећа бр.110-6624/2016-05 од 27.07.2016.године, Комисија је на седници одржаној 26.05.2025.године, спровела изборни поступак оцењивањем стручне оспособљености, вештине и знања кандидата према мерилима прописаним Уредбом о мерилима за именовање директора јавног предузећа („Сл.гласник РС“, бр.65/16). У изборном поступку Комисија је извршила проверу и оцењивање стручне оспособљености кандидата увидом у податке и усменом провером.

На основу спроведеног изборног поступка у складу са чланом 41.став 1.Закона о јавним предузећима, Комисија је саставила ранг листу кандидата за именовање директора ЈП „3.Септембар“ Нова Варош. На ранг листи налази се као једини кандидат Љубиша Недовић, дипломирани машински инжењер из Нове Вароши.

На основу достављене ранг листе кандидата и записника о изборном поступку утврђен је предлог решења да се за директора ЈП „3.Септембар“ Нова Варош именује Љубиша Недовић, дипломирани машински инжењер из Нове Вароши, који испуњава законске услове за именовање директора и који је по оцени Комисије стручно оспособљен за практичну примену знања и вештина у обављању послова директора ЈП „3.Септембар“ Нова Варош, познаје област за чије је обављање основано јавно предузеће, поседује организационе способности и вештину руковођења, вештину комуникације у међуљудским односима и управљање материјалним финансијским, кадровским и другим ресурсима од значаја за рад у јавном предузећу.

Љубиша Недовић рођен је 18.08.1968.године у Ужицу, по занимању је дипломирани машински инжењер. Дипломирао је 05.12.1995.године на Машинском факултету у Београду на смеру за хидроенергетику. Укупан радни стаж именованог је 29 година и то на пословима шефа водовода, шефа грејања, техничког директора, директора и в.д.директора ЈП „3.Септембар“ Нова Варош.

Имајући у виду напред наведено, а сагласно члану 41.став 3.Закона о јавним предузећима, Скупштина општине Нова Варош донела је решење као у диспозитиву.

Решење о именовању директора коначно је сагласно одредби члана 41.став 4. Закона о јавним предузећима.

**УПУТСТВО О ПРАВНОМ СРЕДСТВУ**: Против овог Решења може се покренути управни спор, тужбом која се подноси непосредно Управном суду у Београду, у року од 30 дана од дана достављања решења.

**СКУПШТИНА ОПШТИНЕ НОВА ВАРОШ**

**БРОЈ: 002442258 2025 06356 001 000 060 107 од 12.06.2025.године**

**ПРЕДСЕДНИК**

**Скупштине општине**

**Радосав Васиљевић**