На основу члана 26. став 1. тачка 4), члана 27. став.10, члана 28. и 29. Закона о јавној својини („Сл.гласник РС, бр.72/11, 88/13, 105/14, 104/16, 108/16, 113/17, 95/18 и 153/20), члана 2. и 19. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гласник РС“ бр.16/18,79/2023), члана 40. став 1. тачка 39. Статута општине Нова Варош ("Службени лист општине Нова Варош", бр.4/2019 и 4/2020), Скупштина општине Нова Варош на седници одржаној дана 12.06.2025.године, донела је

**О Д Л У К У**

**I**

**ОТУЂУЈЕ СЕ** из јавне својине Општине Нова Варош непокретност путем јавног надметања - лицитације и то:

-посебан део- стан, изграђен у стамбеном блоку ,,Зебиновац IV,, - Блок A, улаз број 97, посебан део- стан број 14, на другом спрату, укупне нето површине 26,71 m2.

Почетна цена за посебни део – стан, који је предмет отуђења је **51.579,37 динара по 1м2.**

Лицитациони корак је 5.000,00 динара.

Депозит је 100.000,00 динара.

**II**

Овлашћује се Општинска управа Нова Варош да заједно са Комисијом коју је формирала СО-е Нова Варош, припреме оглас према условима из става 1 ове Одлуке.

**III**

Овлашћује се председник Општине Нова Варош да закључи Уговор о отуђењу са најповољнијим понуђачем након завршеног поступка лицитације и доношења решења о отуђењу предметне непокретности из јавне својине.

**СКУПШТИНА ОПШТИНЕ НОВА ВАРОШ**

**БРОЈ:** **002442258 2025 06356 001 000 060 107 од 12.06.2025.године.**

**ПРЕДСЕДНИК**

**Скупштине општине**

**Радосав Васиљевић**

***Образложење***

Општинско Веће општине Нова Варош, поступајући по захтеву Шуљагић Сузане, а који се односи на откуп стана непосредном погодбом, Закључком број 06-119/12/2024-03 од 12.12.2024. године, задужило је Имовинско правну службу да припреми непходна акта за отуђење предметног стана путем јавног надметања - лицитације.

Ради се о стану који се налази у стамбеном блоку ,,Зебиновац IV,, - Блок A, улаз број 97, посебан део - стан број 14, на другом спрату, укупне нето површине 26,71 m2, а који је Закључком Општинског већа број 06-6/26/2024-03 од 30.03.2010. године. био дат на коришћење мајци подносиоца захтева - Ратковић Драгослави, која је у међувремену преминула. Ставом 3. Закључка наглашено је да је коришћење предметног стана везано за личност, односно да се исти не може наслеђивати, те је из тог разлога одлучено да се отуђење предметног стана спроведе путем јавног надметања-лицитације.

У циљу утврђивања купопродајне цене стана, надлежна служба обратила се Пореској управи - Филијала Нова Варош, за доставу процене тржишне цене непокретности - стана, у складу са чланом 2. Уредбео условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда («Сл.гласник РС»,број 16/2018 и 79/2023).

Пореска управа - Филијала Нова Варош, доставила је процењену вредност непокретности број 074-464-08-00056/2024-0000 од 24.01.2025. године, односно цену од 51.579,37 по 1м2, што уједно представља и почетну цену.

Након спроведеног поступка лицитације и доношења Решења, са најповољнијим лицитентом закључиће се Уговор о отуђењу предметног стана.